**Լեյլա Հազալ Քայա** (թուրքերեն՝ Hazal Kaya, հոկտեմբերի 1, 1990(1990-10-01), Ստամբուլ, Թուրքիա), թուրք դերասանուհի։

Կենսագրություն
--------------

Հազալ Քայան ծնվել է Ստամբուլում։ Սովորել է Գազիօսմանփաշայի տարրական դպրոցը, իսկ 2009 թվականին ավարտել Ստամբուլի իտալական վարժարանը։ Բարձրագույն կրթությունը ստացել է Ստամբուլի Բիլգի համալսարանում։ Ներկայումս նա շարունակում է իր բարձրագույն կրթությունը Ստամբուլում։ Նրա ծնողները, որոնք երկուսն էլ մասնագիտությամբ իրավաբաններ են, բաժանվել են, երբ աղջիկը 7 տարեկան էր։ Դեռ երիտասարդ տարիքից զբաղվել է դերասանական կարիերայով, իսկ 7 տարեկանից ստացել բալետի և ջութակի դասեր։ Քայան վարժ տիրապետում է թուրքերենին, անգլերենին և իտալերենին։ Հարցազրույցներից մեկի ժամանակ նշել է, որ սովորում է նաև գերմաներեն։

Կարիերա
-------

Քայան իր դերասանական կարիերան սկսել է 2007 թվականին՝ նկարահանվելով «Գենջո» հեռուստասերիալում։ Այդ հեռուստասերիալում նա մարմնավորել է Օզգեի (Գյուլայ Էրքայա) դերը։ 2008 թվականին Քայան խաղաել է Նիհալ Զիյագիլի դերը «Սեր և պատիժ» հեռուստասերիալում, որը նկարահանվել էր Հալիթ Զիյա Ուշաքլգիլի համանուն վեպի հիման վրա։ Ֆիլմերում իր առաջնախաղն ունեցել է 2011 թվականին՝ նկարահանվելով Սելչուք Այդեմիրի «Երաժշտական գործիք» ֆիլմում։ Միևնույն ժամանակ դերասանական կուրսեր է անցել Այլա Ալգանի մոտ։ Մասնակցել է նաև Ումիթ Չըրաքի ժամանակակից դերասանական արվեստի դասերին։

Քայան նկարահանվել է «Ես նրան անվանեցի Ֆերիհա» հեռուստասերիալի երկու եթերաշրջաններում՝ մարմնավորելով Ֆերիհա Յըլմազ Սարաֆօղլուի դերը (2011)։ Նա մարմնավորել է բեռնակրի աղջկա դերը, որն սիրահարվում է համալսարանի ամենահարուստ և գեղեցիկ տղային՝ Էմիր Սարաֆօղլուին (Չաղաթայ Ուլուսոյ)։ Հեռուստասերիալը եղել է Թուրքիայի ամենավարկանիշային հեռուստասերիալներից մեկը։ Ավելի ուշ, մոր՝ Այշեգյուլ Քայայի հետ միասին նկարահանվել է Բինգոյի գովազդում։ 2012 թվականի վերջին, նա հեռացել է «Ես նրան անվանեցի Ֆերիհա» հեռուստասերիալի կազմից և նկարահանվել «Վերջին ամառը Բալկաններում 2012» հեռուստասերիալում՝ մարմնավորելով Էմինեի դերը։ Այդուհանդերձ, հեռուստասերիալը ցածր վարկանիշի պատճառով, շատ շուտ փակվեց։ 2013 թվականից նկարահանվել է «Սեր» հեռուստասերիալում՝ մարմնավորելով թենիսի մարզիչ Ազրա Օզաքի դերը։ Հեռուստասերիալը փակվել է 13-րդ սերիայից հետո։ 2015 թվականին նկարահանվել է «Մարալ․ մի գեղեցիկ պատմություն» հեռուստասերիալում, որտեղ նրա խաղընկերը եղել է Արաս Բուլութ Իյնեմլին։ Ներկայումս նկարահանվում է «Մեր պատմությունը» հեռուստասերիալում, որը ամերիկյան «Անամոթները» հեռուստասերիալի թուրքական տարբերակն է։ Հեռուստասերիալում նա մարմնավորում է Ֆիլիզի դերը։ Հեռուստասերիալում նրա խաղընկերն է Բուրաք Դենիզը։

Ծանոթագրություններ
------------------

* Տեսաձայնային նյութեր Վիքիպահեստում

1. 1 2 3  «Hazal Kaya ekranlardan uzak durmaya karar verdi». Վերցված է 2016 թ․ ապրիլի 15-ին.
2. 1 2 3 4 5 6  «Hazal Kaya Biography». internethaber.com. Արխիվացված է օրիգինալից 2015 թ․ սեպտեմբերի 24-ին. Վերցված է 2015 թ․ սեպտեմբերի 17-ին.
3. ↑  «51.bölüm-FİNAL HD İzle». *Kanal D*.
4. 1 2  «Hazal Kaya Biography». ensonhaber.com. Արխիվացված է օրիգինալից 2018 թ․ ապրիլի 20-ին. Վերցված է 2015 թ․ օգոստոսի 25-ին.
5. ↑  «Beren Saat, Hazal Kaya, Meryem Uzerli... Ayla Algan yorumladı - Akşam».
6. ↑  «Unutulmaz dizi "Adını Feriha Koydum"». Milliyet. Վերցված է 2015 թ․ օգոստոսի 26-ին.
7. ↑  «Zorlu Görev" Hazal Kaya'yı Yıldırmadı». haberler.com. Վերցված է 2012 թ․ հունիսի 11-ին.
8. ↑  «Osmanlı Sarayı'nın Yeni Sultanı: Hazal Kaya». haberler.com. Վերցված է 2012 թ․ հուլիսի 27-ին.
9. ↑  «Son Yaz - Tüm bölüm videoları». *www.atv.com.tr*.
10. ↑  «13.Bölüm HD İzle». *Kanal D*.
11. ↑  «Archived copy». Արխիվացված է օրիգինալից 2015 թ․ դեկտեմբերի 1-ին. Վերցված է 2018 թ․ օգոստոսի 31-ին.`{{cite web}}`: CS1 սպաս․ արխիվը պատճենվել է որպես վերնագիր (link)